《和刘师文饮城西风怀》
宋代·孙应时

刘侯元佑家，高标振流俗。
益州西门外，胜日事幽瞩。
襟期得佳士，命驾不待促。
壶觞傍水石，谈笑满林屋。
经行旧台苑，芜没长禾菽。
长今何激烈，远思脱羁束。
遥追七贤社，不负千钟渌。
诗囊寄同幕，足音到空谷。
明月散错埃，清风濯炎溽。
壮游忆子美，感遇悲伯玉。
或名垂耳骥，岁月长饥鹄。
此事置物言，时情斩蛮觞。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。